Diari Oficial de la Generalitat Valenciana


Sumari del DOGV 5878, del 24-10-2008 (2008/12063)

ACORD de 7 d'octubre de 2008, del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenvolupament Local, establit en l'Orde de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local per a l'exercici 2008 i Pactes per a l'Ocupació per al període 2008-2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12242


Data del document
:   07-10-2008

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * desenvolupament rural
    * iniciativa local d'ocupació
    * ajuda a l'ocupació
    * suport econòmic
    * administració local
    * ajuda pública

ACORD de 7 d'octubre de 2008, del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenvolupament Local, establit en l'Orde de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local per a l'exercici 2008 i Pactes per a l'Ocupació per al període 2008-2009. [2008/12185]  
En data 27 de desembre de 2007 es va publicar en el Diari Oficial de la Comunitat Valenciana núm. 5668, l'Orde de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local per a l'exercici 2008, i Pactes per a l'Ocupació per al període 2008-2009.   
L'article 21 de l'esmentada orde, Selecció i contractació dels agents d'Ocupació i Desenvolupament Local, en el seu apartat 4, establix que els contractes podran formalitzar-se a partir de la data de la resolució de concessió de la subvenció i fins al 15 de setembre de 2008.  
Per Acord de 30 de juliol de 2008 del secretari autonòmic d'Ocupació, director general del SERVEF, publicat en el DOCV núm. 5832, de 21 d'agost de 2008, es va ampliar el termini esmentat per a la formalització dels contractes d'agents d'Ocupació i Desenvolupament Local fins al dia 30 d'octubre de 2008.  
No obstant això, considerant les dificultats tècniques i organitzatives per a la formalització dels contractes dels agents d'Ocupació i Desenvolupament Local en la data prevista i a fi de rendibilitzar al màxim l'execució del programa de foment d'ocupació en l'entorn local, es creu oportú ampliar el termini en què podran formalitzar-se per les entitats beneficiàries de la subvenció els contractes amb els agents d'Ocupació i Desenvolupament Local, que hagen sigut seleccionats a l'empara de la convocatòria anteriorment ressenyada.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, disposa la possibilitat d'ampliar els terminis establits per a efectuar tràmits o realitzar actuacions dins del procediment, excepte precepte en contra i si les circumstàncies ho aconsellen i amb això no es perjudiquen drets de tercer, així com el que disposa la disposició final primera de l'Orde de 17 de desembre de 2007,   
ACORDE  
Ampliar fins al 29 de novembre de 2008 el termini per a la formalització dels contractes, per les entitats beneficiàries de les subvencions, per a la contractació d'agents d'Ocupació i Desenvolupament Local, establit en l'article 21, apartat 4, de l'Orde de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local per a l'exercici 2008 i Pactes per a l'Ocupació per al període 2008-2009.   
València, 7 d'octubre de 2008.- El secretari autonòmic d'Ocupació i director general del SERVEF: Luis Lobón Martín.